Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14147

7. A DME berendezésekre vonatkozó anyag 7.1 A DME / N és DME / P berendezésekre vonatkozó útmutató anyag 7.1.1 A rendszer hatékonysága 7.1.1.1 A rendszer hatékonysága a fedélzet - föld kapcsolatú jelromlás (garble), a földi válaszadó berendezés holtideje, a föld - fedélzet kapcsolatú jelromlás (garble) és a kérdező adó-vevő feldolgozó egység hatékonysága. Mivel ezeknek a hatékonysági összetevőknek mindegyike statisztikailag független, ezért egyenként lehet őket kiszámítani, és azután ezeket összekapcsolni ahhoz, hogy a rendszer hatékonyságát megadja. Egy egyedüli összetevő hatását úgy kell meghatározni, mint a kérdező adó-vevőnek a saját kérdéseire adott válaszjelek érvényes válaszainak százalékos arányát, feltételezve azt, hogy az összes egyéb összetevő "nincs jelen". A rendszer hatékonysága azután az egyedi összetevők szorzata. 2007/70/II. szám 7.1.1.2 A rendszer hatékonyságának számításánál a hiányzó válaszokat, valamint a vett válaszok által létrehozott távolságmérések pontosságát kell figyelembe venni. A hiányzó válaszok a jelromlás miatti jel interferenciából, vagy a válaszadó holtidő periódusa alatt vett kérdésekből jöhetnek lére. Azokat a válaszokat, amelyek olyan jelentős hibákat tartalmaznak, amelyek elegendően nagyok ahhoz, hogy a kérdező adó-vevő jelfeldolgozása visszautasítsa azokat, ugyancsak hiányzó válaszként kell kezelni a hatékonysági összetevő kiszámításánál. 7.1.1.3 A jelromlás miatti interferencia arány a csatorna kiosztási terv, a forgalmi terhelés és a földi válaszadó, valamint a kérdező adó-vevő sávszélesség függvénye. Mivel a végső megközelítési (FA) módnál szélesebb a vevő sávszélessége, mint a kezdeti megközelítési (IA) módnál, ezért az jóval érzékenyebb az interferenciára. Ezek a tényezők beépítésre kerültek a DME / P rendszer meghatározásába, és általában nem igényelnek az üzemeltetési hatóságoktól különleges számításba vételt. 7.1.2 Fedélzet - föld kapcsolatú jelromlás 7.1.2.1 A fedélzet - föld kapcsolatú jelromlás akkor fordul elő, amikor a földi válaszadónál az érvényes kérdezéseket a többi repülőgéptől eredő egyidejű kérdezések zavarják, és ennek eredménye a jel elvesztése, vagy a beérkezési idő mérési hibák létrehozása. Ez a nem-kívánt levegő - föld terhelés a kiszolgáló válaszadó környezetében lévő kérdező légijárművek számának függvénye és még a kérdező frekvenciák megfelelő kiosztásától, valamint a válaszadónál vett jel amplitudójától függ. Megjegyzés. - A válaszadó - válaszadó közötti jelromlást a csatornákat elosztó hatóságok ellenőrzik. 7.1.3 Föld - fedélzet kapcsolatú jelromlás 7.1.3.1 A föld - fedélzet kapcsolatú jelromlás akkor fordul elő, amikor a kérdező adó-vevőnél az érvényes válaszok más válaszadók jeleivel interferálnak, és ez jel elvesztés, vagy a beérkezési idő impulzus mérés hibáit hozza létre. A jeltorzulási interferencia felléphet bármilyen olyan válaszadótól, amelynek a frekvenciája a kérdező adó-vevő sávszélességén belül van, beleértve azokat is, amelyek ugyanazon a frekvencián, de más impulzus kódolással működnek. Ez a nem-kívánt föld - levegő terhelés a kérdező adó-vevő környezetében lévő válaszadók számának a függvénye és még a válasz-frekvenciák megfelelő kiosztásától, valamint a kérdező adó-vevőnél vett jel amplitúdójától függ. 7.1.4 A kérdező jelfeldolgozó egység hatékonysága 7.1.4.1 A kérdező jelfeldolgozó egység hatékonyságát a kérdező adó-vevő által feldolgozott válaszok számának a jelromlás nélküli és a válaszadó holtidő hatása nélküli kérdezések számához viszonyított aránya adja meg. Ez a hatékonyság a válaszjel impulzusok küszöbszintjétől és a vevő zajszintjétől függ. 7.1.5 A kiszolgált légijárművek és a jelátviteli sebesség közötti összefüggés 7.1.5.1 A maximális válaszadó jelátviteli sebesség előírás meghatározza a maximális átlagos adó jeltovábbítási teljesítmény szintet. A 3. Fejezet 3.5.4.1.5.5 pont azt ajánlja, hogy a válaszadó jelátviteli sebesség képessége 2 700 másodpercenkénti impulzus-pár legyen akkor, amikor 100 légijárművet szolgál ki. Ez a 100 légijárműtől eredő jellemző válaszadó terhelést jelképezi. A tényleges jelátviteli sebesség képesség meghatározásával azt kell abba beleérteni, hogy egy adott berendezésnél a forgalmi csúcs körülmények esetén mi az a maximális kérdezési szám, ami várható. A válaszadó lekérdezési terhelésének kiszámításánál a következőket kell számításba venni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes